open-index/open-wikipedia-markdown huggingface dataset:
React Native

**React Native** on avatud lähtekoodiga mobiilirakenduste raamistik, mille on loonud Facebook. Sellega on võimalik luua mobiilirakendusi platvormidele Android, iOS, Web ja UWP ning arendajatel on võimalik kasutada Reacti ja Native'i programmeerimiskeele funktsioone. Samuti eksisteerib ka Qt jaoks mittetäielik port.        

## Ajalugu
Aastal 2012 kommenteeris Mark Zuckerberg: "HTML5 eelistamine Native keelele oli suurim viga, mida tema firma tegi." Ta lubas, et Facebook annab välja parema lahenduse mobiilsete kasutajakogemuste jaoks.

Facebookis töötav Jordan Walke leidis mooduse, kuidas taustal töötavast JavaScripti lõimest genereerida iOS-i jaoks kasutajaliidese elemente. Facebook otsustas korraldada firmasisese häkatoni, et täiustada oma prototüüpi, millel oleks võimekus ehitada Native'i rakendusi.

Pärast kuudepikkust arendust andis Facebook välja esimese React Native'i versiooni aastal 2015. Tehnilise tutvustuse ajal  selgitas Christopher Chedeau, et Facebook kasutab React Native'it oma grupi rakenduses ja Ads Manageri rakenduses. 

## Teostus
React Native töötab väga sarnaselt Reactiga. Erinevus seisneb selles, et React Native ei kontrolli DOM-i virtuaalse DOM-i kaudu, vaid jookseb tausta protsessis otse lõppseadmesse ja suhtleb selle seadme Native platvormiga.

See võimaldab kirjutada oma rakenduse ning käitada seda eri platvormidel (Android, iOS). Selle kaudu on võimalik kirjutada rakendusi palju kiiremini, õppides ära ainult React Native'i, mitte mitut erinevat Native'i keelt.

React Native ei kasuta üldse HTML-i. Selle asemel kasutatakse ära info liikumisi JavaScripti lõimes, et kontrollida Native vaateid. Võrreldes Native rakendustega on väikeste muudatuste tegemine ja projekti uuesti ehitamine React Native'is muutunud palju kiiremaks.

Piisab ainult koodifaili salvestamisest ja uuendamisest ning muudatused saadetakse kohe Native'i platvormile. Komponente ja kasutajaliidese elemente on võimalik vastavalt platvormile visuaalselt isikupärastada. 

## "Hello, world!"
Programmi "Hello, world!" näide:

## Viited
Otho Nemsadze

**Otho Nemsadze** (gruusia keeles ოთო ნემსაძე; sündinud 18. juunil 1989 Goris) on Gruusia laulja. Ta esindas 2019. aasta Eurovisiooni lauluvõistlusel Gruusiat lauluga "Sul tsin iare". Laul ei pääsenud poolfinaalist edasi.

## Viited
Saint-Georges-sur-l'Aa

**Saint-Georges-sur-l'Aa** on vald Põhja-Prantsusmaal Nordi departemangus Grande-Synthe'i kantonis.

## Viited
Adson

**Adson** on perekonnanimi.

Eestis on perekonnanime Adson pandud Tsooru mõisavallas Rõuge kihelkonnas Võrumaal. Nimede eestistamisel on Adsoni-nimelistele isikutele uueks perekonnanimeks määratud Aasa, Agula ja Alev. 2019. aasta 1. jaanuari seisuga on perekonnanimi Adson Eestis 31 mehel ja 31 naisel. 

Nime kandjaid:
*Artur Adson (1889–1977), eesti kirjanik
*John Adson (1587–1640), inglise helilooja
*Marie Adson (1883–1980), kirjanik Marie Underi kodanikunimi Artur Adsoni abikaasana
Jeppe Kofod

**Jeppe Sebastian Kofod** (sündinud 14. märtsil 1974 Kopenhaagenis) on Taani sotsiaaldemokraatlik poliitik. Ta oli 27. juunist 2019 kuni 15. detsembrini 2022 Taani välisminister. Aastatel 2014–2019 oli ta Euroopa Parlamendi liige.

Ta lõpetas aastal 2004 Roskilde Ülikooli sotsiaalteaduste alal. Aastatel 2006–2007 õppis ta Harvardi ülikooli juures olevas *John F. Kennedy School of Government*'ism saades magistriks avaliku halduse alal.

Ta oli aastatel 1998–2014 Folketingi liige sotsiaaldemokraatide nimekirjas. Aastatel 2014–2019 oli ta Euroopa Parlamendi liige, kuuludes sotsiaaldemokraatide ja demokraatide fraktsiooni.

Alates 27. juunist 2019 kuni 15. detsembrini 2022 oli ta Taani välisminister.

## Välislingid
"“Mees, sa muutsid Taani Kuningriigi välispoliitikat!” Rääkimata lugu, mis algas aastal 1992" - Neeme Korv, Äripäev 06.05.2022
Selja Ahava

**Selja Ahava** (ametlikult **Ahava-Foster**, sündinud 8. juulil 1974 Helsingis) on Soome dramaturg, stsenarist ja kirjanik.

Ta on õppinud Helsingi teatrikoolis dramaturgiat ja kirjutanud stsenaariume filmidele, televisiooni ja raadiole. Tema debüütromaan *Eksyneen muistikirja* ilmus 2010, sellele järgnes 2015. aastal *Taivaalta tippuvat asiat,* mis jõudis Finlandia kirjandusauhinna lühinimekirja ja võitis 2016 Euroopa Liidu kirjandusauhinna. Tema kolmas romaan *Ennen kuin mieheni katoaa* ilmus 2017.

Ta on elanud Londonis, 2020. aasta seisuga elab Porvoos.
Shellshock

***Shellshock***, tuntud ka kui *Bashdoor*, on *UNIX*-i käsureaprotsessori *Bash*-i turvaauk, mille avastas Stéphane Chazelas. Turvaauk võimaldab meelevaldse koodi täitmist ning seeläbi on ründajal võimalik saada täielik kontroll haavatava arvuti üle. Turvaaugu ekspluateerimiseks pole ründajal vaja mingeid arvestatavaid eelteadmiseid ega oskuseid. Seetõttu suutsid ründajad vaid tunde pärast turvaaugu avaldamist seda ekspluateerida luues robotvõrke(Ingl k. botnet), mis koosnesid haavatavatest arvutitest ning teostasid teenusetõkestamise ründeid või skaneerisid teisi haavatavaid masinaid.

Laiemale avalikkusele tehti turvaauk teatavaks 24. septembril 2014 ning koos sellega tehti kättesaadavaks ka paik(Ingl k. [patch](https://en.wikipedia.org/wiki/Patch_(computing))). Levinud turvariskide ja haavatavuste nimekirjas viitab esimesena antud turvaaugule identifikaator CVE-2014-6271 ja lisaks teised hiljem avastatud turvaaugud CVE-2014-6277, CVE-2014-6278, CVE-2014-7169, CVE-2014-7186, CVE-2014-7187.

## Turvaaugu kirjeldus

Käesolev programmiviga põhjustab Bash-i tahtmatult käivitama käske, kui käsud on aheldatud funktsiooni definitsioonide lõppu, mis asuvad keskkonnamuutujate välja sisus. Näiteks järgneva käsu näitel: 

**$ env variable=’() { :; }; /bin/eject’**  

Annab *”env”* märku, et tegemist on keskkonnamuutujaga ning funktsiooni definitsioonile järgnev käsk *“/bin/eject”*, mis antud juhul on lihtne käsk avada CD või DVD lugeja, täidetakse. Täidetava käsu saab ründaja asendada muidugi talle meelepärasega.

Suureks ohuks on antud turvaauk veebiserveritele, mis kasutavad *Bash*-i, sest lisaks andmetele on ründajal võimalik saada kontroll ka veebiserveri enda üle, mis omakorda võimaldab ründajal teoreetiliselt võtta oma kontrolli alla antud võrguga ühendatud arvutid. Valdav enamus tuvastatud rünnakutest kasutas , mis määrab ära selle, kuidas veebiserver edastab kasutaja nõude antud veebiserveris jooksvale programmile töötlemiseks ning võtab vastu töötlemistulemuse, mis saadetakse tagasi kasutajale.

## Haavatavuse kontrollimine ja parandamine

Kõigil *Bash*-i kasutavatel masinatel saab diagnoosida turvaaugu suhtes haavatavust järgmise käsuga:

**export VULNCHECK='() { :; }; echo You are still vulnerable'; bash**

Kui antud masin on haavatav kuvatakase järgnev sõnum:

**"You are still vulnerable"**

Süsteem, milles kasutatav *Bash*-i versioon sisaldab paika antud turvaaugu vastu, kuvab järgmised kaks veateadet:

**bash: warning: VULNCHECK: ignoring function defintion attempt**
**bash: error importing function definition for `VULNCHECK**

Haavatavuse peamiseks põhjuseks on *Bash*-i vigane sõne “() { :; };” interpreteerimine. Turvaaugu parandamiseks loodi *Bash*-i lähtekooodi kaks uut lippu *SEVAL_FUNCDEF* ja *SEVAL_ONECMD*, millest esimese ülesandeks on lubada ainult funktsiooni definitsiooni ja teisel ainult ühte käsku. Seejärel lisati olemasolevale meetodile *parse_and_execute* võime kontrollida antud lippe.

Süsteemi haavatavuse korral antud turvaaugu poolt tuleks uuendada *Bash*-i (versioon 4.4 või uuem), et tagada süsteemi turvalisus.

## Viited
Sievers

**Sievers** on mitme suguvõsa nimi:
*Sievers, Eutinist pärit Tallinna suguvõsa
*Sievers, Holsteini põlisaadlisuguvõsa
*Sievers, Lübeckist pärit aadlisuguvõsa

## Vaata ka
*Sivers
Treng

**Treng** kuulub hobuseriistade hulka ja on loogata rakendi veonöör, -rihm või -kett. Treng kinnitati rangide ja veoki või veetava eseme küljes oleva ristpuu ehk kolgi külge.

Eestis kasutati trenge peamiselt paarisrakendis uuemate põllutööriistade, näiteks hõlmadra, heinaniiduki või viljaniiduki vedamiseks. Harvem kasutati neid veokite ees.
 
## Viited

## Välislingid
*Treng, Eesti Põllumajandusmuuseum
Viktor Šokin

**Viktor Šokin** (ukraina keeles Віктор Миколайович Шокін, sündinud 4. novembril 1952 Kiievis) on Ukraina jurist ja endine peaprokurör.
Pakila (linnaosa)

**Pakila** (rootsi keeles *Baggböle*) on linnaosa Helsingi põhjaosas. 

Linnaosa koosneb järgmistest piirkondadest: Länsi-Pakila ja Itä-Pakila.

Malmi liideti Helsingiga 1946. aastal.

Myrskylä vallas on samanimeline küla.
Pakila (küla)

**Pakila** (rootsi keeles *Backböle*) on küla Soomes Lõuna-Soome läänis Uusimaa maakonnas Myrskylä vallas, 10 km kaugusel kirikukülast ja 27 km kaugusel Porvoost.
Paolo Nespoli

**Paolo Angelo Nespoli** (sündinud 6. aprill 1957) on Itaalia sõjaväelane, insener ja endine Euroopa Kosmoseagentuuri (ESA) astronaut.

Nespoli astus Itaalia maaväkke 1977. aastal ning on teeninud Itaalia erivägedes, ta on väljaõppinud langevarjur. Ta lahkus sõjaväest 1987. aastal. Nespoli valiti astronaudiks 1998. aastal.

Nespoli lendas esimest korda kosmosesse 2007. aastal, kui osales missioonil STS-120. 2010. ja 2011. aastal kuulus ta Rahvusvahelise kosmosejaama 26. ja 27. ekspeditsiooni koosseisu. 2017. aastal oli ta 52. ja 53. ekspeditsiooni liige.

Nespoli lõpetas astronaudikarjääri 2019. aastal.

## Viited
Raudkats

**Raudkats** on eesti perekonnanimi.

Vana perekonnanimi (algselt Raudkatz), mida on pandud ainult Ropka mõisavallas Tartu-Maarja kihelkonnas Tartumaal. 2019. aasta 1. jaanuari seisuga on perekonnanimi Raudkats Eestis 16 mehel ja 24 naisel. 

* Anna Raudkats (1886–1965), eesti võimlemisõpetaja ja rahvatantsupedagoog.
Svabhāva

**Svabhava** ehk **omaolek** (sanskriti keeles *svabhāva*; paali keeles *sabhāva*; tiibeti keeles *rang bzhin*; hiina keeles ⾃性 *zixing*; jaapani keeles *jishō*) on hinduismis ja budismis asjale või nähtusele ehk dharmale seesmiselt omane ja põhiline omadus ehk tunnus (sanskriti keeles *lakṣaṇa*, *svalakṣaṇa*), näiteks kõvadus maa puhul või kuumus tule puhul.

Hinduismis  esineb *svabhāva* mõiste sagedamini advaita-vedaanta tekstides, nii näiteks *Avadhūta Gītā* järgi brahman ongi *svabhāva*; samuti višnuismis.  

Mahajaanas, eriti madhjamaka õpetustes rõhutatakse kõigi seadmuste tühjust, igasuguse omaoleku puudumist, suhtelisust ja sõltuvuslikkust. Mahajaana traditsioonides võib *svabhāva* viidata ka budaloomusele.

## Vaata ka

* Tühjus

## Viited
Norishige Kanai

**Norishige Kanai** (jaapani keeles 金井 宣茂 *Kanai Norishige*; sündinud 5. detsembril 1976) on Jaapani arst, mereväelane ja JAXA astronaut.

Kanai sai doktorikraadi arstiteaduses 2002. aastal ning liitus samal aastal Jaapani mereväega. Mereväes olles õppis ta Ameerika Ühendriikide mereväe juures mereväetuukriks ja lõpetas kursuse 2006. aastal. Ta valiti JAXA astronaudiks 2009. aastal.

Augustis 2015 teatas JAXA, et Kanai on valitud Rahvusvahelise kosmosejaama 54. ja 55. ekspeditsiooni liikmeks. Kanai lahkus Maalt detsembris 2017 ja naasis juunis 2018. Jaamas viibides väljus ta korra avakosmosesse, viibides seal 5 tundi ja 57 minutit.

## Viited
Priske

**Priske** on eesti perekonnanimi.

Vana perekonnanimi, mida on pandud ainult Saaremaal: Anseküla ja Abruka mõisas Anseküla kihelkonnas ning Lümanda mõisavallas Kihelkonna kihelkonnas. 2019. aasta 1. jaanuari seisuga on perekonnanimi Priske Eestis 57 mehel ja 65 naisel.

*Marika Priske, Eesti riigiametnik
Ameerika Ühendriikide Õhuväe Katselendurite Kool

**Ameerika Ühendriikide Õhuväe Katselendurite Kool** (*U.S. Air Force Test Pilot School*, USAF TPS) on Ameerika Ühendriikide õhuväe lennukool, kus koolitatakse katselendureid.

Kool koolitab katselendureid, kes edaspidi katsetavad õhuväe uusi relvasüsteeme ja lennumasinaid. Kool asutati 9. septembril 1944 ning esialgu asus see Wright-Pattersoni õhuväebaasis Daytonis Ohios. 1951. aastal koliti kool Mojave kõrbes asuvasse Edwardsi õhuväebaasi. 

Kool asutati katselendurite väljaõppe standarideerimiseks ning katselenduritega juhtunud õnnetuste arvu vähendamiseks. Kuna lennukid on muutunud keerulisemaks, koolitab kool lisaks katselenduritele, välja ka katselendude insenere ja navigaatoreid. Koolis õppivate pilootide arv on olnud ühtlaselt väike ja tavaliselt on ühe klassi suurus umbes 20 õpilast.

## Viited
Interlok

**Interlok** on puuvillane või tehiskiust kahepoolne koetrikoo, mille mõlemal kangapoolel on nähtav parempidine koepind.

## Omadused
Interlok on kahepoolne kangas. Mõlema poole pinnad näevad välja identsed, need on siledad ja tiheda pinnaga. Kanga mustri- ja pinnakujunduse võimalused on piiratud. Kangas venib pikisuunas paremini kui külgsuunas, kannatab venitamist ja hoiab hästi vormi. Interlok imab paremini niiskust ja hoiab paremini sooja kui ühekordses koes trikookangad.

## Kasutamine
Interlokkangast kasutatakse palju aluspesu ning spordiriietuse valmistamiseks.

## Viited

## Välislingid
* Interlock Fabrics. - Sarteks Örme Kumaş Tekstil 
* Was ist Interlock-Stoff? - lexikon.wohnen.de
Sjoerd Sjoerdsma

**Sjoerd Wiemer Sjoerdsma** (sündinud 10. juulil 1981 Eindhovenis) on Hollandi diplomaat ja poliitik, ta on sotsiaalliberaalse partei Demokraadid 66 liige. 

Ta õppis sotsioloogiat Utrechti Ülikoolis. Seejärel õppis ta London School of Economics and Political Science'is.

Ta on töötanud Hollandi välisministeeriumis. Ta on töötanud Hollandi diplomaadina Belgia ja Afganistani saatkondades ning Palestiina Rahvusliku Omavalitsuse juures.

20. septembrist 2012 kuni 5. detsembrini 2023 on ta Hollandi parlamendi alamkoja liige.
Ookerkollane

**Ookerkollane** on üks kollastest värvitoonidest, mille tume- või pruunikaskollane värvus vastab värvipigmendi kollase ookri värvusele. Ka naturaalse sieena värvus on tumedam ookerkollane.

## Pildid

Hellocker- Pigment.JPG|Kollane ooker
Ocker2-og.jpg|Erineva värvusega kollased ja pruunid ookrid
Yellows. A Nomenclature... plate V.tif|Valik ookerkollaseid (*ochraceus*) toone. Värviproov 2 on saadud naturaalset sieenat kasutades, värviproov 9 on puhas kollane ooker
Lascaux-IV 10.jpg|Kollase ja punase ookriga maalitud metshobused Lascaux's
Girl with a Pearl Earring.jpg|Jan Vermeer. "Tütarlaps pärlkõrvarõngaga". Jakk on maalitud kollase ookriga


## Variatsioonid
Eri paikadest pärit loodusliku ookri värvus varieerub kahvatukollasest tume- ja oranžkollaseni kuni punakaspruunini (punane ooker, hematiit).

Ernst Friedrich Glockeri "Grundriss der Mineralogie ..." kirjeldab ookerkollast (*ockergelb*) kollasena, millesse on segatud pruuni ja õige natuke punast. Ookerkollase värvuse näideteks mineraalide hulgas nimetab ta kollast ookrit ennast ja jaspist (*gemeiner Jaspis*).

Prantsuskeelne värvinimetuste portaal pourpre.com annab ookrivärvuse (*ocre*) vasteks toonivahemiku tumekollasest punakaspruunini (ookerpruunini)  .

Pantone värvitoon 14-1036 *Ochre* on keskmiselt küllastatud, kergelt murtuna või hallikana mõjuv kollane värvitoon , mida kirjeldatakse ka kerge heleda pruunika värvitoonina. Vastab loodusliku ookri värvuse kahvatumale varjundile.

RAL Classic värvikaardi värvitoon 1024 *Ockergelb* on kollakas-hallikaspruun, mis samuti sarnaneb loodusliku ookri värvusega  .

Veebivärv *Ochre* on punakas pruunikaskollane  

## Ookerkollane looduses

LimoniteUSGOV.jpg|Limoniit on üks peamisi mineraale, millest saadakse kollast ookrit
Sentier des ocres 1.JPG|Ookrikaevandus Roussillonis
Ninox ochracea.jpg|Ookerkõht-haugaskakk (*Ninox ochracea*)
Upupa epops 1 Luc Viatour.jpg|Vaenukäo (*Upupa epops*) sulestik on oranžika poole kalduv ookerkollane
Russula.fellea.-.lindsey.jpg|*Russula fellea* - ookerkollane pilvik
Ambulyx ochracea (7145858105).jpg|Ida-Aasia surulane *Ambulyx ochracea* puutüvel


## Viited
Johanna Maria Tõugu

**Johanna Maria Tõugu** (sündinud 3. septembril 1998 Tallinnas) on Eesti keskkonnakaitsja ja poliitik.

## Haridus
Ta on lõpetanud 2018. aastal Pärnu Sütevaka Humanitaargümnaasiumi. Aastatel 2019–2024 õppis Tõugu Tartu Ülikoolis semiootikat ja riigiteadusi.

## Tegevus
Johanna Maria Tõugu oli aastatel 2022–2023 Erakonna Eestimaa Rohelised kaasjuht (koos atmosfäärifüüsik Marko Kaasikuga).

Ta asutas 2016. aastal Pärnusse Eesti esimese pakendivaba poe Paljas Pala, millega pälvis Keskkonnaministeeriumilt aasta keskkonnasõbraliku ettevõtte auhinna.

2021. aasta kohaliku omavalitsuse volikogude valimistel kandideeris Johanna Maria Tõugu erakonna Eestimaa Rohelised nimekirjas Tartu linnapeaks ja kogus 391 häält.

2023. aasta Riigikogu valimistel kandideeris ta valimisringkonnas nr 2 (Tallinna Kesklinna, Lasnamäe ja Pirita linnaosa) 492 häält ega osutunud valituks.

2024. aasta jaanuari algul sai temast Tallinna linnavolikogu keskkonna- ja kliimanõunik.

2024. aasta 9. jaanuaril lahkus ta Erakonnast Eestimaa Rohelised ja liitus Sotsiaaldemokraatliku erakonnaga.

## Viited
Vladimirs Bagirovs

**Vladimirs Bagirovs** (armeenia keeles Վլադիմիր Բաղիրով (Բաղիրյան) *Vladimir Baghirov (Baghirjan)*; vene keeles Владимир Константинович Багиров *Vladimir Konstantinovitš Bagirov*; aseri keeles *Vladimir Bağırov*; 16. august 1936 Bathumi – 21. juuli 2000 Jyväskylä) oli Läti maletaja ja maletreener, rahvusvaheline suurmeister (1978). 

Bagirovs sündis Gruusias. Isa oli armeenlane ja ema ukrainlanna. Perekond kolis Bakuusse. Malekoolituse sai Bagirovs Bakuu pioneeride palees. Meistrinormi täitis ta 1958. aastal. 1963. aastal andis FIDE talle rahvusvahelise meistri nimetuse. Suurmeistriks sai Bagirovs ametlikult alles 42-aastaselt 1978. aastal, kuigi suurmeistri taset näitas juba 1960. aastal NSV Liidu meistrivõistlustel. 

Bagirovs tuli mitmel korral Aserbaidžaani NSV malemeistriks. 1960. aastal võitis ta turniiri Jakartas. NSV Liidu meistrivõistlustel sai ta parima tulemuse 1960. aastal Leningradis peetud meistrivõistlustel, kus tuli neljandaks, edestades seejuures Lev Polugajevskit, Vassili Smõslovi, Boriss Spasskit ja David Bronšteini. 1961. aastal Oberhausenis Euroopa võistkondlikel meistrivõistlustel võitis NSV Liidu võistkonna koosseisus kuldmedali (osales varumängijana). 

1970. aastatel oli lühikest aega Aserbaidžaani malekoondise treener, oli ka Garri Kasparovi esimesi treenereid.

1980. aastal asus Bagirovs elama Riiga. Maletas ja tegutses treenerina. Treenis eksmaailmameistrit Mihhail Tali ja tulevasi suurmeistreid Aleksejs Širovsit ja Aleksandrs Šabalovsit. 1990. aastal Eesti–Läti matškohtumises mängis Läti võistkonna kolmandal laual. Pärast Nõukogude Liidu lagunemist pääses mängima Läti võistkonna koosseisus kahel korral maleolümpiale (1992, 1996). 1998. aastal tuli ta Grieskirchenis seenioride maailmameistriks (edestades Wolfgang Uhlmannit ja Borislav Ivkovit). 

Juulis 2000 mängis Bagirovs Soomes Jyväskyläs maleturniiril Heart of Finland Open, kus alustas kolme võiduga. Neljandas voorus sai Bagirovs eduseisus olles südameataki. Järgmisel päeval ta suri. 

## Välislingid
*
*Yuri Averbakh & Vladimir Bagirov 8-Match, Jakarta 1960. indonesiabase.com
Plekktrumm (saade)

**"Plekktrumm"** on Eesti Televisiooni iganädalane kultuuriteemaline vestlussaade, mida juhib Joonas Hellerma.

Saade läks esimest korda eetrisse 22. septembril 2014 senise kultuurisaate "Jüri Üdi klubi" asemel.

2016. aastal võitis "Plekktrumm" Eesti Kultuuri Koja auhinna Kultuuri Tegu 2016. 2017. aasta Eesti filmi- ja teleauhindade (EFTA) galal pälvis Joonas Hellermaa "Plekktrummi" eest auhinna kategoorias "Parim meessaatejuht".

## Saatekülalised

**2. hooaeg, 2015–2016**

**3. hooaeg, 2016–2017**

**4. hooaeg, 2017–2018**

**5. hooaeg, 2018–2019**

**6. hooaeg, 2019 (sügis)**

**7. hooaeg, 2020 (kevad)**

**8. hooaeg, 2020 (sügis)**

**9. hooaeg, 2021 (kevad)**

**10. hooaeg, 2021 (sügis)**

**11. hooaeg, 2022 (kevad)**

**12. hooaeg, 2022 (sügis)**

**13. hooaeg, 2023 (kevad)**

**14. hooaeg, 2023 (kevad)**

## Viited

## Välislingid
* "Plekktrummi" saated ERR-i arhiivis
*"Plekktrummi" saated Jupiteris
* "Plekktrumm" Facebookis
Alexander Shabalov

**Alexander Shabalov** (vene keeles Александр Анатольевич Шабалов *Aleksandr Anatoljevitš Šabalov*; läti keeles *Aleksandrs Šabalovs*; sündinud 12. septembril 1967 Riias) on Lätist pärit Ameerika Ühendriikide maletaja, rahvusvaheline suurmeister (1991). 

Alexander Shabalov täitis meistrinormi 1985. aastal. 1989. aastal andis FIDE talle rahvusvahelise meistri nimetuse. Suurmeistriks sai Shabalov 24-aastaselt 1991. aastal.  

1992. aastal võitis ta Biel Openi ja mängis Läti võistkonna koosseisus maleolümpial Manilas (kolmandal laual). Samal aastal emigreerus ta Ameerika Ühendriikidesse.

Shabalov tuli neljal korral USA malemeistriks (1993, 2000, 2003, 2007) ja seitsmel korral tuli ainuvõitjaks või jagas esikohta USA lahtistel meistrivõistlustel (1993, 1999, 2003, 2007, 2008, 2015, 2016).

2002. aastal jagas ta esikohta Aeroflot Openil. 2009. aastal São Paulos peetud Panameerika meistrivõistlustel jagas esikohta kuubalase Fidel Corrales Jimenezega.

## Välislingid
*
*Alexander Shabalov FIDE andmebaasis
Piia Leino

**Piia Leino** (sündinud 1977. aastal) on Soome kirjanik ja ajakirjanik. 

Piia Leino on õppinud Tampere Ülikoolis, 2004. aastal sai magistrikraadi ajakirjanduse alal. 

2020. aasta seisuga töötab ta Helsingis uudisteagentuuris STT. 

Ilukirjandust hakkas Leino kirjutama 2009. aastal. Ta enda sõnul innustab teda romaane kirjutama suur huvi ühiskonna vastu ja soov seda lähemalt uurida.

## Teosed
Piia Leinol on ilmunud neli romaani: 
* "Ruma Kassa" (Johnny Kniga, 2016)
* "Taivas" (S&S, 2017) – võitis selle eest 2019. aastal Euroopa Liidu kirjandusauhinna
* "Yliaika" (S&S, 2020)
* "Lakipiste" (S&S, 2021)

Neist kolm viimast moodustavad ulmetriloogia: romaani "Taivas" tegevus toimub Soomes 2058. aastal, romaani "Yliaika" tegevus 2052 ja "Lakipiste" 2045. aastal.

## Viited
Juzefs Petkēvičs

**Juzefs Petkēvičs** (poola keeles *Józef Pietkiewicz*; 19. detsember 1940 Riia – 1. mai 2024) oli poola päritolu Läti maletaja, rahvusvaheline suurmeister (2002). 

Petkēvičs täitis meistrinormi 1967. aastal. 1980. aastal sai ta FIDE-lt rahvusvahelise meistri nimetuse. Läti malemeistriks on ta tulnud kahel korral (1974, 1985).  
Läti võistkonna koosseisus on Petkēvičs mänginud kolmel maleolümpial (1994–1998).

1967. aastal Pärnu suveturniiril tuli Petkēvičs kolmandaks (eespool Iivo Neist). 1971. aastal võitis ta Viljandis toimunud Ilmar Raua mälestusturniiri (edestades teiste seas Mark Dvoretskit).

2002. aastal tuli Petkēvičs 62-aastaselt Maumburgis seenioride maailmameistriks (kolmanda koha sai kaasmaalane Jānis Klovāns). MM-tiitliga kaasnes FIDE-lt suurmeistri nimetus.

## Välislingid
*Juzefs Petkēvičs FIDE andmebaasis
Jānis Klovāns

**Jānis Klovāns** (9. aprill 1935 Saldus – 5. oktoober 2010) oli läti maletaja, rahvusvaheline suurmeister (1997), kirimale suurmeister (2001). 

Klovāns täitis meistrinormi 1960. aastal. 1976. aastal sai ta FIDE-lt rahvusvahelise meistri nimetuse. Läti malemeistriks tuli ta üheksal korral (1954, 1962, 1967, 1968, 1970, 1971, 1975, 1979, 1986). Läti võistkonna koosseisus mängis Klovāns kahel maleolümpial (1992, 2000).

Klovāns tuli kolmel korral seenioride maailmameistriks (1997, 1999, 2001). Esimese MM-tiitliga kaasnes FIDE-lt 1997. aastal suurmeistri nimetus.

## Välislingid
*
Gigi D'Agostino

**Luigino Celestino di Agostino** (sündinud 17. detsembril 1967 Salernos), esinejanimega **Gigi D'Agostino**, on Itaalia DJ ja muusikaprodutsent.

## Stuudioalbumid
* "Gigi D'Agostino" (1996)
* "L'Amour Toujours" (1999)
* "L'Amour Toujours II" (2004)

## Välislingid
* Allstarz.ee
2010. aasta Laste Eurovisiooni lauluvõistlus

**2010. aasta Laste Eurovisiooni lauluvõistlus** oli kaheksas Laste Eurovisiooni lauluvõistlus. See toimus 20. novembril 2010. Saatejuhid olid Denis Kourian ja Leila Ismailava. Selle võitis Vladimir Arzumanyan lauluga "Mama"
## Tulemused
Ebblinghem

**Ebblinghem** (flaami keelest; kaasaegses hollandi kõnepruugis *Ebblingem*) on vald Põhja-Prantsusmaal Nordi departemangus Hazebroucki kantonis.

Ebblinghemis asub Ebblinghemi sõjaväekalmistu, kus on üle 440 haua, enamus Esimeses maailmasõjas tapetud Rahvaste Ühenduse maade sõjaväelastele.

## Viited
Dost Moḩammad

**Dost Moḩammad Khan** (puštu keeles: دوست محمد خان‎, 23. detsember 1793 – 9. juuni 1863) oli Barakzai dünastia rajaja ja Afganistani üks silmapaistvamaid valitsejaid esimese anglo-afgaani sõja ajal. Durrani dünastia allakäiguga sai temast Afganistani emiir aastatel 1826–1839, hiljem oli ta emiir aastatel 1843–1863. Ta oli etniline puštu ja Sardar Payendah Khani üheteistkümnes poeg. Tema isa Khani tappis Zaman Shah Durrani aastal 1799. Dost Moḩammadi vanaisa oli Hajji Jamal Khan.

Musahibani perekond sai alguse tema vanemast vennast, sultan Moḩammad Khanist hüüdnimega "Telai", mis tähendab "kuldne". Hüüdnime sai ta selle järgi, et ta armastas kanda peeneid rõivaid. Moḩammad Khan oli Peshawari valitseja.

## Taust
Dost Moḩammad Khan sündis 23. detsembril 1793 Kandahāris Durrani impeeriumi mõjukas perekonnas. Tema isa Payendah Khan oli Barakzai hõimu pealik ja Durrani dünastia riigiteenistuja.
Zagrebi kunstipaviljon

**Zagrebi kunstipaviljon** (horvaadi keeles *Umjetnički paviljon u Zagrebu*) on Kagu-Euroopa vanim galerii. Horvaatia pealinnas Zagrebis asuv *[[beaux-arts]]* stiilis paviljon tarindati valmis 1898. aastal keset *[[belle époque]]*i, kuigi selle terasstruktuuri kasutati kaks aastat varem Budapestis toimunud näitusel.

## Välislingid
* 
* Ametlik koduleht
Time'i aasta inimene

**Aasta inimene** (inglise keeles *Time Person of the Year*; kuni 1999 "Aasta mees" või "Aasta naine") on Ameerika Ühendriikide uudisteajakirja Time iga-aastane teemanumber, mis tõstab esile ja kajastab teatud inimest, gruppi, ideed või objekti, kes või mis on vastavat aastat ajakirja arvates kõige enam mõjutanud. 

Esimene aasta inimest kajastav number ilmus 1927. aastal ja selle kaanel oli lendur Charles Lindbergh. Aunimetust ei anta üksnes üksikisikutele: seda on antud ka abielupaaridele, poliitilistele oponentidele, poliitilistele kaastöölistele, inimrühmadele ja koguni elututele objektidele.

## Aasta inimesed

## Välislingid
* Aasta inimene Time'i kodulehel (inglise keeles)
Val McDermid

**Valarie McDermid** (sündinud 4. juunil 1955 Kirkcaldys Fife'i regioonis) on šoti kriminaalromaanikirjanik, kelle looming kuulub nn *[[Tartan Noir]]* krimižanri.

Suurem osa tema loomingust jaguneb nelja raamatusarja vahel, mille peategelasteks on ajakirjanik Lindsay Gordon, eradetektiiv Kate Brannigan, kliiniline psühholoog Tony Hill ja politseiuurija Karen Pirie.  

Tony Hilli sarja esimene romaan, "Näkineiu laul" (*The Mermaids Singing)* võitis 1995. aastal Briti Kriminaalromaanikirjanike Assotsiatsiooni Kuldse Pistoda auhinna aasta parima kriminaalromaani eest. Romaanide põhjal on valminud ka telesari "Loodud tapjaks" (*Wire in the Blood*, 2002–2009), mille peaosas on Robson Green. 

McDermidi artikleid ilmub aeg-ajalt Briti ajalehtedes ning ta esineb raadiojaamades BBC Radio 4 ja BBC Radio Scotland.

## Looming
### Lindsay Gordoni sari

* *Report for Murder* (1987)
* *Common Murder* (1989)
* *Final Edition* (1991) (USAs: *Open and Shut* ja *Deadline for Murder*)
* *Union Jack* (1993), (USAs: *Conferences Are Murder*)
* *Booked for Murder* (1996)
* *Hostage to Murder* (2003)

### Kate Brannigani sari

* *Dead Beat* (1992)
* *Kick Back* (1993)
* *Crack Down* (1994)
* *Clean Break* (1995)
* *Blue Genes* (1996)
* *Star Struck* (1998) (Grand Prix des Romans d’Aventure, 1998)

### Tony Hilli ja Carol Jordani sari

* *The Mermaids Singing* (1995) (Kuldse Pistoda auhind, 1995)
* *The Wire in the Blood* (1997)
* *The Last Temptation* (2002)
* *The Torment of Others* (2004)
* *Beneath the Bleeding* (2007)
* *Fever of the Bone* (2009)
* *The Retribution* (2011)
* *Cross and Burn* (2013)
* *Splinter the Silence* (2015)
* *Insidious Intent* (2017)
* *How the Dead Speak* (2019)

### Inspektor Karen Pirie sari

* *The Distant Echo* (2003)
* *A Darker Domain* (2008)
* *The Skeleton Road* (2014)
* *Out of Bounds* (2016)
* *Broken Ground* (2018)

### Muud ilukirjandusteosed

* *The Writing on the Wall* (1997) (novellid, piiratud koguses tiraaž 200 eksemplaris)
* *A Place of Execution* (1999)
* *Killing the Shadows* (2000)
* *Stranded* (2005) (novellid)
* *Cleanskin* (2006)
* *The Grave Tattoo* (2006)
* *Trick of the Dark* (2010)
* *The Vanishing Point* (2012)
* *Northanger Abbey* (2014)

### Lasteraamatud

* *My Granny is a Pirate* (2012)

### Mitteilukirjandus

* *A Suitable Job for a Woman* (1995)
* *Bodies of Evidence* (2014)
* *Forensics – The Anatomy of Crime* (2014)
* *Forensics: What Bugs, Burns, Prints, DNA, and More Tell Us About Crime* (2015)

### Eesti keeles ilmunud
* "Näkineiu laul" (Varrak, 2005 ja Varrak / Eesti Päevaleht, 2013)
* "Tapakihk veres" (Varrak, 2006)

## Isiklikku
Tema abikaasa on Glasgow' Ülikooli geograafiaprofessor Jo Sharp (alates 2016).
Hyundai Shell Mobis WRT

**Hyundai Shell Mobis WRT** on autoralli maailmameistrivõistlustel osalev võistkond. Võistkond asutati 2012. aasta detsembris ning selle peakorter on Alzenaus Saksamaal.

Esimese etapivõidu tõi Hyundaile Thierry Neuville, kes võitis 2014. aastal Saksamaa ralli. Hyundaiga liitus 2020. aastal Ott Tänak.

## Auto

### 2022
Võistlusauto alates 2022. aastast on 1,6 l turboga hübriidmootoriga Hyundai i20 N Rally1, millel on 283 kW (385 hj) ja lisaks 100 kW (136 hj) tänu hübriidile. Autol on 5 käiku ja edasi veavad kõik neli ratast. Kiirendab nullist sajani vähem kui 4 sekundiga ning on ehitatud 2022 FIA WRC tehnilistele reeglitele vastavalt.

## Meeskond

### 2014

* Thierry Neuville – Nicolas Gilsoul
* Dani Sordo – Marc Martí
* Hayden Paddon – John Kennard
* Juho Hänninen – Kaj Lindström

### 2015

* Thierry Neuville – Nicolas Gilsoul
* Dani Sordo – Marc Martí
* Hayden Paddon – John Kennard
* Kevin Abbring – Sebastian Marshall

### 2016

* Thierry Neuville – Nicolas Gilsoul
* Hayden Paddon – John Kennard 
* Dani Sordo – Marc Martí

### 2017

* Thierry Neuville – Nicolas Gilsoul
* Dani Sordo – Marc Martí
* Hayden Paddon – John Kennard / Sebastian Marshall
* Andreas Mikkelsen – Anders Jæger

### 2018

* Thierry Neuville – Nicolas Gilsoul
* Andreas Mikkelsen – Anders Jæger
* Dani Sordo – Carlos del Barrio
* Hayden Paddon – Sebastian Marshall

### 2019

* Thierry Neuville – Nicolas Gilsoul
* Andreas Mikkelsen – Anders Jæger
* Dani Sordo – Carlos del Barrio
* Sébastien Loeb – Daniel Elena
* Craig Breen – Paul Nagle

### 2020

* Ott Tänak – Martin Järveoja
* Thierry Neuville – Nicolas Gilsoul
* Dani Sordo – Carlos del Barrio
* Sébastien Loeb – Daniel Elena
* Craig Breen – Paul Nagle

### 2021

* Ott Tänak – Martin Järveoja
* Thierry Neuville – Martijn Wydaeghe
* Dani Sordo – Borja Rozada
* Sébastien Loeb – Daniel Elena
* Craig Breen – Paul Nagle

### 2022

* Ott Tänak – Martin Järveoja
* Thierry Neuville – Martijn Wydaeghe
* Dani Sordo – Borja Rozada
* Oliver Solberg – Elliott Edmondson

### 2023

* Thierry Neuville – Martijn Wydaeghe
* Esapekka Lappi – Janne Ferm
* Dani Sordo – Cándido Carrera
* Craig Breen – James Fulton
Kunsthaus Graz

**Grazi kunstimuuseum** (saksa keeles *Kunsthaus Graz* või *Grazer Kunsthaus*) on Austria suuruselt teise linna kunstimuuseum. Ehitis valmis 2003. aastal osana Euroopa kultuuripealinna tähtsündmustest. Muuseum pühendub kaasaegsele kunstile, mis pärineb alates 1960. aastatest.

## Välislingid
Hyundai i20 Coupe WRC

**Hyundai i20 Coupe WRC** on WRC sarja auto, mille on ehitanud Hyundai. Oma debüüdi tegi see auto 2017. aasta Monte Carlo rallil. Coupe WRC eelkäija oli Hyundai i20 WRC mida kasutati vahemikus 2014 kuni 2015.

Kolm Hyundai i20 Coupe WRC autot alustasid sõitmist 2017. aasta Monte Carlo rallil. Roolis olid Thierry Neuville, Hayden Paddon ja Dani Sordo. Hiljem sellel hooajal tehti leping ka Andreas Mikkelseniga. Sellel aastal tõi Neuville 4 võitu ja 8 poodiumi jäädes 24 punktiga alla Ogierile. 

Kõik neli sõitjat jätkasid ka 2018. aastal Hyundais.

Aastatel 2020-2021 sõitis Hyundai i20 Coupe WRCga ka Ott Tänak võites sellega 2 rallit. 2020 Rally Estonia ja 2021 Arctic Rally Finland.

2021. aasta WRC hooaeg jäi auto jaoks viimaseks.
Puraanad

**Puraanad** (sanskriti keeles *purāṇa* 'iidne') on hinduismi pühad raamatud smriti alajaotuses.

Nimetuse "puraanad" tähendus viitab sellele, et need sisaldavad muistseid tarkusi.

Puraanad on loodud värssides ja kirja pandud 1. aastatuhande teisel poolel, kuid paljud tekstid on  märksa varajasema algupäraga. Puraanad on põhiliselt jutustava sisuga, nende aluseks on madalamatele seisustele mõeldud veedade kokkuvõtted ja seetõttu esitavad nad hinduismi põhimõtteid väga lihtsal viisil. Hinduism kui üldrahvalik usund põhinebki peamiselt puraanadel.

Puraanades on rikkalikult ajaloolist materjali, mille tõttu need kuuluvad Vana-India ajaloo olulisemate allikate hulka. Puraanad sisaldavad kosmogooniaid ja kosmoloogiaid, teoloogiaid ja filosoofiaid ning jumalate, jumalannade, kuningate, kangelaste, õpetajate ja pooljumalate genealoogiaid, rahvalikke jutustusi, palverändude lugusid, kirjutisi templitest, ravimisest, astronoomiast, grammatikast, mineraloogiast ning lisaks veel nalja- ja armastuslugusid.

Puraanade sisu on seotud ka Mahābhārata süžeedega ja dharmašaastratega. Puraanades ülistatakse tavaliselt Višnut või Šivat ja rõhutatakse pühendumise (sanskriti keeles *[[bhakti]]*) tähtsust.

Puraanade all mõistetakse tavaliselt 18 suurt puraanat (*Maha Puranas*), millest tuntuim on *[[Bhāgavata-purāṇa]]*, ja 18 väikest puraanat (*Upa Puranas*), mis kokku moodustavad umbes 400 000 värsirida.

## Viited
Aino Leies

**Aino Leies** (sünninimi **Aino Kaup**, aastatel 1938–1960 **Aino Raid**, hiljem ka **Aino Raid-Leies**; 20. august 1920 Vana-Põltsamaa – 18. jaanuar 2018 Tallinn) oli eesti näitleja.

Ta töötas näitlejana Uues Teatris (1948–1949), hiljem Eesti NSV Riiklikus Nukuteatris.

## Isiklikku
Tema abikaasa oli Uno Leies.

## Välislingid
*Rahvusarhiivi fotoinfosüsteem. Uue Teatri näitleja Aino Raid-Leies (1948)
*Nukuteatri ajalugu. Aino Raid-Leies nukkudega (1961)
*Haud Tallinna Metsakalmistul
Memi-bei mošee

**Memi-bei mošee** (albaania keeles *Xhamia e Memi Beut* või *Xhamia e Pazarit*) on Gjirokastëri ainuke siiani säilinud mošee, mis valmis 1757. aastal.

## Välislingid
*
Gjirokastëri kindlus

**Gjirokastëri kindlus** (albaania keeles *Kalaja e Gjirokastrës* või *Kalaja e Argjirosë*) on ajalooline kindlus Albaanias Gjirokastëri linnas.

Osmanite ajal tunti linna Ergiri nime all, kohalikud kreeklased kasutasid nime *Argyrókastro*, mis viitas ka kindlusele. 

Kindlus asub 336 meetri kõrgusel strateegiliselt olulise Drino jõe oru kõrval. See ehitati osmanite võimu ajal ning on hiljem mitmel korral tugevdatud. 

Tänapäeval on kindlus avatud külastajatele ning seal asuvad mitmed muuseumid. Relvamuuseum eksponeerib relvi ja suurtükke alates Albaania iseseisvusajast kuni teise maailmasõjani ning tutvustab ka kommunistliku vastupanu tegevust saksa ja itaalia okupatsioonivägede vastu. Teine muuseum annab ülevaate Gjirokastëri linna ja piirkonna ajaloost. Kindluse territooriumil on ka endise vangla osa ning välieksponaadina on näha Ameerika õhujõudude lennuk, mis meenutab külma sõja aega.

Gjirokastër ja selle kindlus kuuluvad UNESCO maailmapärandi nimistusse osana Berati ja Gjirokastëri ajaloolisest keskusest.

## Viited

## Välislingid
Albaania kreeklased

**Albaania kreeklased** on põlised kreeklased, kes elavad või on pärit kaasaegsest Albaaniast. Nende kogukondasid võib leida eelkõige Lõuna-Albaaniast.
Shanghai Girls

"**Shanghai Girls**" on Lisa See 2009. aastal avaldatud romaan, mis jutustab kahest õest. Teos sai auhinna Asian/Pacific American Awards for Literature.
Tirana suurmošee

**Tirana suurmošee** (albaania keeles *Xhamia e Madhe e Tiranës* või *Xhamia e Namazgjasë*) on Balkani maade suurim mošee, mis asub Albaania pealinnas Tiranas. 

Sakraalhoone ehitamist toetas Türgi ning 2015. aastal viibis selle pühitsemisel president Recep Tayyip Erdoğan.
Skanderbegi väljak

**Skanderbegi väljak** (albaania keeles *Sheshi Skënderbej*) on Albaania pealinna Tirana keskväljak, mille keskel asub rahvuskangelase Gjergj Kastrioti mälestussammas.

Väljak rekonstrueeriti põhjalikult aastatel 2016–2017.

## Välislingid
Hadji Et'hem-bei mošee

**Hadji Et'hem-bei mošee** (albaania keeles *Xhamia e Et'hem Beut*) on Albaania pealinna Tirana üks vanimaid mošeesid. Sakraalhoone asub Skanderbegi väljaku kõrval.

## Välislingid
Ruudu Rahumaru

**Ruudu Rahumaru** (pseudonüüm, kodanikunimi **Sandra Lepik;** sündinud 22. juulil 1991) on eesti foto- ja maalikunstnik.

Ta lõpetas 2015. aastal Tartu Kõrgema Kunstikooli fotograafia erialal. Juba õpingute ajal osales ta mitmel grupinäitusel ja korraldas isikunäitusi alates Lõuna-Eesti metsadest kuni Tallinna vanalinnani. Loomingu põhiliseks eesmärgiks on inimese ja ürglooduse hingemaastike ühendamine. Oma loomingus käsitleb ta reaalsuse mitmekihilist olemust ja inimeste maagilisi hingemaastikke. Tema töövahendid on fotokunst, tunnetus ja mäng. 

Viimase aja tähtsamad kunstiprojektid on tal olnud fotomaalide isikunäitused "Maa embus ja tule laul" (2018), "Tüvemustrid" (2018) ja fotoinstallatsioon "Tsõõr" (2018). Ettevalmistamisel on fotomaalinäitus "Templihoidjad".

2019. aastal oli ta hiljuti välisministeeriumi kultuuripreemia pälvinud Edward von Lõnguse Euroopa turnee "(R)estart Reality" dokumenteerija. 

## Tunnustus

* 2017 Tartu Kultuurikandja auhind (noor kultuurikandja)

## Välislingid

* Kunstniku koduleht
* Kunstnik Instagramis
* TARTU KUNSTIMAJAS AVATAKSE RUUDU RAHUMARU NÄITUS, Müürileht, 14. veebruar 2018
* Ruudu Rahumaru fotomaalide näitus "Tüvemustrid", TÜ Füüsika Instituudi uudised, 5. aprill 2018
* Raimu Hanson. Tavatult värvikireva kunsti juured peituvad Kolumbias, Tartu Postimees, 19. veebruar 2018
Prometheus (puu)

**Prometheus** on teadaolevalt vanim mitte-genet organism, Ameerikas Nevada idaosas Wheeler Peaki mäe metsapiiril elanud igimänd (*Pinus longaeva*), mis lõigati maha 1964. aastal ja mille vanuseks hinnati vähemalt 4862 aastat.

## Viited

## Kirjandus
* Hitch, Charles J. 1982. Dendrochronology and Serendipity. American Scientist 70(3): 300-05
* Lambert, Darwin. 1991. Great Basin Drama: The Story of a National Park. Roberts-Rinehart Publishers

## Välislingid
Epistel

**Epistel** on manitsev või etteheitev pikem kõnelus, noomituskõne, õpetuskõne, õpetussõnad. Epistel tuleb kreekakeelsest sõnast *epistolê,* mis tähendab kirja.

Kui kirja eesmärgiks on vahendada oma mõtteid ühele kindlale adressaadile, kellega ei saada ruumilise eraldatuse tõttu silmast silma rääkida, siis epistli puhul on kirja kuju üksnes raamiks selle sisule. Epistel pole suunatud kindlale adressaadile, vaid mõeldud traktaadiks laiemale lugejaskonnale. Epistlid on kirjutatud hellenistliku traditsiooni kohaselt. Epistlites tõid autorid oma nime juba alguses välja, millele järgnes kohe adresseeritu (kas siis isik või kogudus). Epistli lõpus võidi mainida ka dikteeritu kirjapanijat. Lisaks sellele võidi mainida ka epistli kulleri nime. Epistli sisu algab lühikese sissejuhatava lausega peateema kohta.

Religioosses kontekstis tähendab epistel apostli kirja; jumalateenistusel ettelugemiseks välja valitud pala apostlite kirjadest. Uues testamendis on kokku 21 kirja, mida teoloogid jagavad kahte rühma: epistlid ja nn päriskirjad. Apostel Paulus adresseerib oma kirjades konkreetseid kogudusi ja nendega seotud olukordi. Seetõttu on tegemist tõeliste kirjadega ehk nn päriskirjadega. Kui Pauluse kirjad ette võtta, siis on näha, et kirja vorm on väga laiaks venitatud sisurohke jutu tõttu. Samas kirjade eesmärgiks on vastavaid kogudusi õpetada ja juhendada, Paulusele omistatud kirjad on kindlasti tõelised kirjad, mitte epistlid. Traditsiooniliselt nimetatakse Paulusele omistatud kirju pauliinlikeks epistliteks ja teisi kirju katoliiklikeks (üldised). Teine lugu on deuteropauliinlike kirjadega, mis meenutavad oma olemuselt rohkem epistlit kui tõelist kirja. 

## Viited
Old Tjikko

**Old Tjikko** on Rootsis Dalarnas Fulufjälleti mäel kasvav kuusepuu (*Picea abies*), „maailma vanim puu“. Umeå Ülikooli teadlased leidsid radiosüsinikumeetodiga pinnases puu jääke analüüsides nende vanuse olevat 375, 5660, 9000 ja 9550 aastat. DNA analüüs näitas, et kõik proovid pärinesid samalt isendilt.

Puu on saanud nime selle avastaja, professor Leif Kullmansi koera Tjikko järgi.

## Galerii

Old-tjikko-12.jpg
Old-tjikko-15.jpg
Old-tjikko-16.jpg
Old-tjikko-21.jpg
Old-Tjikko-2015-A-C.jpg
Old-Tjikko-2015-A-F.jpg
Old-Tjikko-2015-A-H.jpg
Old-Tjikko-2015-A-K.jpg
Old-Tjikko-2015-A-M.jpg
Old-Tjikko-2015-A-R.jpg
Old-Tjikko-2015-A-U.jpg
Old-Tjikko-2015-A-W.jpg
20150819 155632-old-tjikko.jpg
20150819 160448-old-tjikko.jpg


## Viited

## Välislingid
Phorusrhacidae

***Phorusrhacidae*** on väljasurnud klaad suuri karnivoorseid lennuvõimetuid linde, kes pesitsesid kainosoikumi ajal Kesk- ja põhiliselt Lõuna-Ameerikas. *[[Titanis walleri]]* fossiile on leitud ka Texasest ja Floridast.
Lennuvõimetud linnud

**Lennuvõimetud linnud** on linnud, kes evolutsiooni käigus on kaotanud võime lennata. Tänapäeval on säilinud üle 60 liigi, kes ei ole lennuvõimelised, nende seas: silerinnalised linnud ja pingviinid.
Metuusala (puu)

**Metuusala** on Ameerikas California idaosas Inyo maakonnas White Mountainsis elav igimänd (*Pinus longaeva*), mille idanemisajaks peetakse aastat 2833 eKr ().

## Viited
Níkos Déndias

**Nikólaos Déndias** (kreeka keeles *Νικόλαος Δένδιας*; sündinud 7. oktoobril 1959 Korfu saarel) on Kreeka jurist ja poliitik, ta kuulub erakonda Uus Demokraatia, alates 14. juunist 2023 Kreeka kaitseminister. Ta oli alates 9. juulist 2019 kuni 26. maini 2023 Kreeka välisminister.

Ta sündis aastal 1959 Korfu saarel, kuid tema vanemad on pärit Paxoí saarelt. Ta on lõpetanud Ateena ülikooli juristina. University College Londonist sai ta magistrikraadi merendus- ja kindlustusõiguse alal ja kriminoloogia alal London School of Economics and Political Science'ist.

Ta oli 8. jaanuarist 2009 kuni 7. oktoobrini 2009 Kreeka justiitsminister.

21. juunist 2012 kuni 10. juunini 2014 oli ta Kreeka avaliku korra ja kodanike kaitseminister. 10. juunist 2014 kuni 3. novembrini 2014 oli ta Kreeka arengu- ja konkurentsivõimeminister. 3. novembrist 2014 kuni 27. jaanuarini 2015 oli ta Kreeka kaitseminister.

9. juulist 2019 kuni 26. maini 2023 on ta Kreeka välisminister.

## Välislingid
* Níkos Déndiase koduleht (kreeka keeles)
Victoria rist

**Victoria rist** (inglise keeles *Victoria Cross*; **VC**) on Suurbritannia kõrgeim ja prestiižseim riiklik autasu, mida antakse "vaenlase läheduses" üles näidatud vapruse eest Suurbritannia relvajõudude liikmetele.

Selle asutas 29. jaanuaril 1856 kuninganna Victoria, et autasustada Briti sõdurite kangelastegusid Krimmi sõjas. Victoria risti on antud 1358 korral vastavalt 1355 inimesele. 

Teise maailmasõja lõpust alates on antud ainult 15 Victoria risti, millest 11 anti Briti sõjaväe liikmetele ja 4 Austraalia sõjaväe liikmetele.

2011. aastal müüdi oksjonil Teise maailmasõja ajal saadud Victoria rist hinnaga 377 000 eurot.

## Viited

## Välislingid
* 
* Victoria Rist vapruse eest. ERR, 18. märts 2005
Barkinzade Süleyman Paşa

**Barkinzade Süleyman Paşa** oli Osmanite riigi kindral, kes lasi tänapäeva Tiranasse ehitada mošee, termid ja pagarikoja.
Estaires

**Estaires** (hollandi: *Stegers*) on vald Põhja-Prantsusmaal Nordi departemangus Hazebroucki kantonis.

Linna järgi on antud nimi piirkonna kanatõule: Estairesi kana.

## Geograafia

Estaires asub Prantsuse Flandrias Lysi orus. Meteren Becque suubub selles kohas Lysi. Selle sõpruslinn on Wieluń Poolas.

## Viited
La Gorgue

**La Gorgue** on vald Põhja-Prantsusmaal Nordi departemangus Hazebroucki kantonis.

## Vaata ka

* Prantsuse Flandria

## Viited
Haverskerque

**Haverskerque** (flaami keelest; tänapäeva hollandi kõnepruugis *Haverskerke*) on vald Põhja-Prantsusmaal Nordi departemangus Hazebroucki kantonis.

## Viited
Åsa Wikforss

**Åsa Maria Wikforss** (sündinud 25. juulil 1961 Göteborgis) on rootsi filosoof, teoreetilise filosoofia professor Stockholmi Ülikoolis.

9. mail 2019 valiti ta pärast Sara Daniuse tagasiastumist Rootsi Akadeemia 7. toolile. Wikforssi peamisteks uurimisteemadeks on keelefilosoofia ja epistemoloogia. Ta on ka Rootsi Kuningliku Teaduste Akadeemia liige. 2017 avaldas ta Rootsis väga mõjukaks saanud raamatu *Alternativa fakta. Om kunskapen och dess fiender* ("Alternatiivsed faktid. Teadmisest ja selle vaenlastest").

## Viited
Hazebrouck

**Hazebrouck** (hollandi: *Hazebroek*) on vald Põhja-Prantsusmaal Nordi departemangus Hazebroucki kantonis.

Hazebrouck oli väikelinn enne 1860. aastatel oluliseks raudteesõlmeks saamist. Kuni 1880. aastani oli linnas levinud lääneflaami keel. Sealt alates õpetati koolis Prantsuse valitsuse korraldusel prantsuse keelt, selleks et Nord-Pas-de-Calais' rahvast "prantsustada" ja kustutada nende flaami juured. Raudteede areng ühendas Hazebroucki Lille'i, Calais' ja Dunkerque'iga.

## Vaata ka

* Prantsuse Flandria

## Viited
Kollageen

**Kollageen** on naha, rasvkoe või muu sidekoe liimjas põhiaine, vees lahustumatu valk.

2011. aasta seisuga on avastatud 30 kollageeni tüüpi. Inimkehas kõige levinum neist on I tüüpi kollageen (üle 90%).

Viis levinumat tüüpi:
*tüüp I: nahk, kõõlused, veresoonkond, elundid, luud
*tüüp II: kõhr
*tüüp III
*tüüp IV
*tüüp V: rakupinnad, karvad, platsenta

## Välislingid
* Kollageen
Sophie Daull

**Sophie Daull** (sündinud 1965 Belfortis) on Prantsuse näitleja ja kirjanik. Tema debüütromaan "Camille, mon envolée" võitis ajakirja Lire parima esikromaani auhinna. Oma kolmanda romaani "Au Grand Lavoir" (2018) eest võitis ta 2019. aastal Euroopa Liidu kirjandusauhinna.

Daull õppis Strasbourgi konservatooriumis (Conservatoire National Supérieur de Musique de Strasbourg) klaverit ja laulmist. 1995. aastal asutas ta oma tantsutrupi L'Eau Lourde.

Daull hakkas kirjutama 2014. aastal pärast oma 16-aastase tütre Camille'i ootamatut surma jõululaupäeval. 2015. aastal ilmunud "Camille mon envolée" tegeleb leina ja kaotuse teemaga. 2016. aastal ilmus tema teine romaan "La suture", mis keskendub tema ema elule ja minevikule.

## Viited
Piechowice

**Piechowice** (saksa *Petersdorf*) on linn Poolas Alam-Sileesia vojevoodkonnas Jelenia Góra maakonnas. Piechowice kesklinn asub Tšehhi piirist ligi 8 km kaugusel.

Asula rajati 1300. aastal, oli alates 14. sajandist klaasitootmise keskus. Kuni 1945. aastani oli Saksamaa koosseisus. Linnaõigused sai 1967. aastal.

## Viited
Bellinzona

**Bellinzona** on linn Šveitsis, mis on ühtlasi Ticino kantoni halduskeskus.

Linnas on kolm kindlust: Castelgrande, Montebello kindlus ja Sasso Corbaro kindlus. Need kuuluvad oma kaitsemüüridega UNESCO maailmapärandi nimistusse.

## Viited

## Välislingid
Jaan Simisker

**Jaan Simisker** (16. november 1937 – 17. märts 2002) oli eesti bioloog. 

Ta õppis Tartu Riiklikus Ülikoolis bioloogiat aastail 1957–1962.
Ta töötas Tartu Ülikoolis taimefüsioloogia ja -biokeemia kateedris dotsendina.
Ta tegeles mikrobioloogia, biofüüsika ja biokeemiaga.

## Tunnustus

* 1997 Tartu Ülikooli medal

## Pere
Tema õde oli Leenu Siimisker.

## Viited
Sassovo tsiviillennukool

**Sassovo tsiviillennukool** on keskastme lennukool Venemaal Sassovos, Uljanovski Kõrgema Lennukooli filiaal.
Paolo Giordano

**Paolo Giordano** (sündinud 19. detsembril 1982 Torinos) on Itaalia kirjanik, kes pälvis oma debüütromaani "Algarvude üksindus" eest maineka Strega preemia.

Sama teose eest pälvis ta 2008. aastal ka Campiello preemia.

Giordano on hariduselt füüsik. Ta on lõpetanud Torino Ülikooli ja tal on doktorikraad teoreetilises füüsikas.

## Bibliograafia
* 2008: "Algarvude üksindus" (itaalia keeles "La solitudine dei numeri primi")
* 2012: "Il corpo umano"
* 2014: "Il nero e l'argento"
* 2018: "Divorare il cielo"

## Viited

## Välislingid
* 
* Ametlik koduleht
Głuszyca

**Głuszyca** (saksa *Wüstegiersdorf*) on linn Poolas Alam-Sileesia vojevoodkonnas Wałbrzychi maakonnas, Głuszyca valla halduskeskus. Głuszyca kesklinn asub Tšehhi piirist umbes 3 kilomeetri kaugusel.

Küla on olemas alates 13. sajandist. Kuni 1945. aastani oli Saksamaa koosseisus. Linnaõigused sai Głuszyca 1962. aastal.

## Viited
Kodar (ree osa)

**Kodar** (Saaremaal ja Muhus ka *sugar*) on ree jalasesse tapitud püstpuu. See on mõeldud reepõhja toestamiseks ja lumikatte peal sõitmisel kõrgemale tõstmiseks. Reel on tavaliselt 3–5 paari kodaraid, mida ree ristsihis ühendavad ülevalt painardid või pakud. Pikisihis ühendavad kodaraid painardite peal asuvad kaustad.

Lääne-Eestis kasutati varem sidepulkregedel ka looduslikust pakust hargnevaid okskodaraid.

## Vaata ka
*aisad
*laudi
*kaust
*painard

## Viited

## Välislingid
*Ree kodar, Eesti Põllumajandusmuuseum